nibzard/narodne-novine-full-text-markdown huggingface dataset:
## Odluka o izmjeni Odluke o visini otpremnine za državne službenike i namještenike ministarstva obrane i oružanih snaga Republike Hrvatske kojima služba prestane zbog preustroja ili smanjenja snaga

### NN 153/2009 (21.12.2009.), Odluka o izmjeni Odluke o visini otpremnine za državne službenike i namještenike ministarstva obrane i oružanih snaga Republike Hrvatske kojima služba prestane zbog preustroja ili smanjenja snaga

153 21.12.2009 Odluka o izmjeni Odluke o visini otpremnine za državne službenike i namještenike ministarstva obrane i oružanih snaga Republike Hrvatske kojima služba prestane zbog preustroja ili smanjenja snaga

MINISTAR OBRANE

3772

Na temelju članka 10. stavka 3. i članka 129. stavka 6. Zakona o obrani (»Narodne novine«, broj 33/02, 58/02 i 76/07), članka 174. Zakona o službi u Oružanim snagama Republike Hrvatske (»Narodne novine«, broj 33/02, 58/02, 175/03, 136/04, 76/07, 88/09 i 124/09) i članaka 47. i 71. Kolektivnog ugovora za državne službenike i namještenike (»Narodne novine«, broj 93/08, 23/09 i 39/09) donosim

ODLUKU

O IZMJENI ODLUKE O VISINI OTPREMNINE ZA DRŽAVNE SLUŽBENIKE I NAMJEŠTENIKE MINISTARSTVA OBRANE I ORUŽANIH SNAGA REPUBLIKE HRVATSKE KOJIMA SLUŽBA PRESTANE ZBOG PREUSTROJA ILI SMANJENJA SNAGA

I.

U Odluci o visini otpremnine za državne službenike i namještenike Ministarstva obrane i Oružanih snaga Republike Hrvatske kojima služba prestane zbog preustroja ili smanjenja snaga (»Narodne novine«, broj 68/08) točka VI., briše se.

II.

Dosadašnje točke VII. do XII. postaju točke VI. do XI.

III.

Ova Odluka stupa na snagu danom objave u »Narodnim novinama«.

Klasa: 023-03/09-03/1
Urbroj: 512-01-09-496
Zagreb, 15. prosinca 2009.

Ministar
Branko Vukelić, v. r.

Odluka, NN 153/2009-3772
## Odluka o izmjeni Odluke o visini otpremnine za djelatne vojne osobe kojima služba prestane zbog preustroja ili smanjenja snaga s pravom na mirovinu

### NN 153/2009 (21.12.2009.), Odluka o izmjeni Odluke o visini otpremnine za djelatne vojne osobe kojima služba prestane zbog preustroja ili smanjenja snaga s pravom na mirovinu

153 21.12.2009 Odluka o izmjeni Odluke o visini otpremnine za djelatne vojne osobe kojima služba prestane zbog preustroja ili smanjenja snaga s pravom na mirovinu

MINISTAR OBRANE

3773

Na temelju članka 10. stavka 3. Zakona o obrani (»Narodne novine«, broj 33/02, 58/02 i 76/07), članaka 174. i 188. Zakona o službi u Oružanim snagama Republike Hrvatske (»Narodne novine«, broj 33/02, 58/02, 175/03, 136/04, 76/07, 88/09 i 124/09) donosim

ODLUKU

O IZMJENI ODLUKE O VISINI OTPREMNINE ZA DJELATNE VOJNE OSOBE KOJIMA SLUŽBA PRESTANE ZBOG PREUSTROJA ILI SMANJENJA SNAGA S PRAVOM NA MIROVINU

I.

U Odluci o visini otpremnine za djelatne vojne osobe kojima služba prestane zbog preustroja ili smanjenja snaga s pravom na mirovinu (»Narodne novine«, broj 56/09) u točki IV. stavci 2. i 3., brišu se.

II.

U točki V. riječi: »i točke IV. stavka 2.«, brišu se.

III.

U točki VI. stavak 1., briše se.

Dosadašnji stavak 2. postaje stavak 1.

IV.

U cijelom tekstu Odluke o visini otpremnine za djelatne vojne osobe kojima služba prestane zbog preustroja ili smanjenja snaga s pravom na mirovinu (»Narodne novine«, broj 56/09) riječi: »u skladu s člankom 51. Kolektivnog ugovora za državne službenike i namještenike (»Narodne novine«, broj 93/08)«, zamjenjuju se riječima: »u skladu s člankom 51. Kolektivnog ugovora za državne službenike i namještenike (»Narodne novine«, broj 93/08, 23/09 i 39/09)«.

V.

Ova Odluka stupa na snagu danom objave u »Narodnim novinama«.

Klasa: 023-03/09-03/1
Urbroj: 512-01-09-497
Zagreb, 15. prosinca 2009.

Ministar
Branko Vukelić, v. r.

Odluka, NN 153/2009-3773
## Pravilnik o izmjenama i dopunama Pravilnika o stavljanju na tržište reprodukcijskog sadnog materijala i sadnica namijenjenih za proizvodnju voća

### NN 153/2009 (21.12.2009.), Pravilnik o izmjenama i dopunama Pravilnika o stavljanju na tržište reprodukcijskog sadnog materijala i sadnica namijenjenih za proizvodnju voća

153 21.12.2009 Pravilnik o izmjenama i dopunama Pravilnika o stavljanju na tržište reprodukcijskog sadnog materijala i sadnica namijenjenih za proizvodnju voća

MINISTARSTVO POLJOPRIVREDE, RIBARSTVA I RURALNOG RAZVOJA

3776

Na temelju članka 2. stavka 3., članka 32. stavka 2. i 3., članka 33. stavka 6. i 7., članka 34. stavka 7., članka 35. stavka 4., članka 36. stavka 2., članka 38. stavka 4., članka 39. stavka 6., članka 40. stavka 5., članka 41. stavka 6., članka 42. stavka 6. i 7., članka 43. stavka 2. i 6., članka 44. stavka 2., članka 46. stavka 3., članka 47. stavka 8., članka 49. stavka 3. i članka 50. stavka 4. Zakona o sjemenu, sadnom materijalu i priznavanju sorti poljoprivrednog bilja (»Narodne novine«, broj 140/05, 35/08) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O STAVLJANJU NA TRŽIŠTE REPRODUKCIJSKOG SADNOG MATERIJALA I SADNICA NAMIJENJENIH ZA PROIZVODNJU VOĆA

Članak 1.

U Pravilniku o stavljanju na tržište reprodukcijskog sadnog materijala i sadnica namijenjenih za proizvodnju voća (»Narodne novine« broj 100/09) u članku 5. stvak 3. briše se.

Dosadašnji stavci 4., 5.,6., 7. i 8. postaju stavci 3., 4., 5., 6. i 7.

Članak 2.

U članku 6. stavak 3. briše se.

Dosadašnji stavci 4. i 5. postaju stavci 3. i 4.

Članak 3.

U članku 10. stavak 4. briše se.

Članak 4.

U članku 15. stavku 3. riječi »Zavodu za voćarstvo« zamjenjuju se riječima: »Hrvatskom centru za poljoprivredu, hranu i selo, Zavodu za vinogradarstvo, vinarstvo i voćarstvo«.

Članak 5.

U članku 17. stavci 2. i 3. brišu se.

Članak 6.

U članku 25. stavku 2. riječi »članak 27« zamjenjuju se riječima: »članak 25«.

Članak 7.

U Dodatku 1. točki 2. stavku 2. riječi »članku 25« zamjenjuju se riječima: »članku 24«.

Članak 8.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/09-01/322

Urbroj: 525-02-1-0007/09-1

Zagreb, 11. prosinca 2009.

Ministar
Petar Čobanković, v. r.

Pravilnik, NN 153/2009-3776
## Pravilnik o izmjenama i dopuni Pravilnika o načinu obavljanja veterinarskih pregleda i kontrola proizvoda životinjskog podrijetla u prometu preko granice Republike Hrvatske

### NN 153/2009 (21.12.2009.), Pravilnik o izmjenama i dopuni Pravilnika o načinu obavljanja veterinarskih pregleda i kontrola proizvoda životinjskog podrijetla u prometu preko granice Republike Hrvatske

153 21.12.2009 Pravilnik o izmjenama i dopuni Pravilnika o načinu obavljanja veterinarskih pregleda i kontrola proizvoda životinjskog podrijetla u prometu preko granice Republike Hrvatske

MINISTARSTVO POLJOPRIVREDE, RIBARSTVA I RURALNOG RAZVOJA

3777

Na temelju članka 73. stavka 5. i članka 75. stavka 5. Zakona o veterinarstvu (»Narodne novine«, broj 41/07 i 155/08), ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNI PRAVILNIKA O NAČINU OBAVLJANJA VETERINARSKIH PREGLEDA I KONTROLA PROIZVODA ŽIVOTINJSKOG PODRIJETLA U PROMETU PREKO GRANICE REPUBLIKE HRVATSKE

Članak l.

U Pravilniku o načinu obavljanja veterinarskih pregleda i kontrola proizvoda životinjskog podrijetla u prometu preko granice Republike Hrvatske (»Narodne novine«, broj 132/08) u članku 15. stavku 2. oznaka stavka broj: »2« zamjenjuje se brojem: »1«.

Članak 2.

U članku 21. stavku 1. iza alineje četvrte dodaje se alineja peta koja glasi:

»troškove fizičkog pregleda, uključujući i laboratorijske pretrage u slučaju pojačanih pregleda snosi osoba odgovorna za pošiljku ili njen predstavnik.«

Članak 3.

U članku 29. stavku 2. riječi: »članka 15. stavka 2. točke (c)« zamjenjuju se riječima: »članka 15. stavka 1. točke (c)«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/09-01/282

Urbroj: 525-11-2-0485/09-1

Zagreb, 14. prosinca 2009.

Ministar
Petar Čobanković, v. r.

Pravilnik, NN 153/2009-3777
## Pravilnik o izmjenama i dopunama Pravilnika o Nacionalnoj listi priznatih kultivara vinove loze

### NN 153/2009 (21.12.2009.), Pravilnik o izmjenama i dopunama Pravilnika o Nacionalnoj listi priznatih kultivara vinove loze

153 21.12.2009 Pravilnik o izmjenama i dopunama Pravilnika o Nacionalnoj listi priznatih kultivara vinove loze

MINISTARSTVO POLJOPRIVREDE, RIBARSTVA I RURALNOG RAZVOJA

3778

Na temelju članka 2. stavka 6. Zakona o vinu (»Narodne novine« br. 96/03) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O NACIONALNOJ LISTI PRIZNATIH KULTIVARA VINOVE LOZE

Članak 1.

U Pravilniku o Nacionalnoj listi priznatih kultivara vinove loze (»Narodne novine« br. 159/04, 14/05, 42/05, 62/05, 3/06, 37/06, 76/06, 44/07, 118/07, 133/07, 86/08, 117/08, 124/08, 148/08, 45/09) u članku 5. točki 1. iza riječi: »syrah.« briše se točka i stavlja zarez te dodaju riječi: »manzoni bijeli, muškat crveni.«.

U točki 2. iza riječi »semillon.« briše se točka i stavlja zarez te dodaju riječi: »muškat crveni.«.

U točki 3. iza riječi »syrah.« briše se točka i stavlja zarez te dodaju riječi: »muškat crveni.«.

U točki 4. iza riječi »semillon« briše se točka i stavlja zarez te dodaju riječi: »muškat crveni.«.

U točki 5. iza riječi »syrah« briše se točka i stavlja zarez te dodaju riječi: »muškat crveni.«.

U točki 6. iza riječi »semillon.« briše se točka i stavlja zarez te dodaju riječi: »muškat crveni.«.

U točki 7. iza riječi »trollinger blau.« briše se točka i stavlja zarez te dodaju riječi: »manzoni bijeli, semillon, muškat crveni.«.

U točki 8. iza riječi »gamay bojadiser.« briše se točka i stavlja zarez te dodaje riječ: »manzoni bijeli, semillon, croatina crna, muškat crveni.«.

U točki 9. iza riječi »debit.« briše se točka i stavlja zarez te dodaju riječi: »manzoni bijeli, semillon, muškat crveni.«.

U točki 10. iza riječi »trebiano romagnolo.« briše se točka i stavlja zarez te dodaju riječi: »muškat crveni.«.

U točki 11. iza riječi »pošip bijeli.« briše se točka i stavlja zarez te dodaju riječi: »muškat crveni.«.

U točki 12. iza riječi »mourvedre.« briše se točka i stavlja zarez te dodaju riječi: »žilavka, muškat crveni.«.

Članak 2.

U prilogu 1. briše se točka 146.

Točka 158. mijenja se i glasi: »Deklarirani hrvatski naziv: Sušćan; Izvorni naziv sorte: Sušćan; Sinonimi (istoznačnice): Sansigot.«.

Dodaje se nova točka 198. koja glasi: »Deklarirani hrvatski naziv: Croatina crna; Izvorni naziv sorte: Croatina crna; Sinonimi (istoznačnice): Crovattina, Croata.«.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/09-01/50

Urbroj: 525-02-3-0033/09-3

Zagreb, 15. prosinca 2009.

Ministar
Petar Čobanković, v. r.

Pravilnik, NN 153/2009-3778
## Odluka o izmjeni Odluke o kratkoročnom kreditu za likvidnost

### NN 153/2009 (21.12.2009.), Odluka o izmjeni Odluke o kratkoročnom kreditu za likvidnost

HRVATSKA NARODNA BANKA

3780

Na temelju članka 11. stavaka 2. i 3. i članka 42. stavka 3. točke 5. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 16. prosinca 2009. donio je

ODLUKU

O IZMJENI ODLUKE O KRATKOROČNOM KREDITU ZA LIKVIDNOST

I.

U točki III. Odluke o kratkoročnom kreditu za likvidnost (»Narodne novine«, br. 135/2008.) u stavku 1. pod d) briše se riječ »dužničkim«.

II.

Ova Odluka stupa na snagu danom objave u »Narodnim novinama«.

O. br. 736/2009.

Zagreb, 16. prosinca 2009.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 153/2009-3780
## Ispravak Carinske tarife

### NN 153/2009 (21.12.2009.), Ispravak Carinske tarife

**NARODNE NOVINE**

3783

Nakon uspoređivanja s izvornim tekstom Uredbe o Carinskoj tarifi za 2010. godinu, koja je objavljena u »Narodnim novinama« br. 145/09, utvrđena je tiskarska pogreška te se daje

ISPRAVAK

UREDBE O CARINSKOJ TARIFI ZA 2010. GODINU

Kod tarifne oznake 0406, u koloni Norveška dodaju se riječi »Prilog 3«, a kod tarifne oznake 0408 11, u koloni Albanija, briše se zarez.

Urbroj: 50501-09-11168

Zagreb, 19. prosinca 2009.

Glavna urednica
Zdenka Pogarčić, v. r

Ostalo, NN 153/2009-3783
## Odluka o katastarskoj izmjeri na području Grada Orahovice za dio katastarske općine Orahovica

### NN 154/2009 (23.12.2009.), Odluka o katastarskoj izmjeri na području Grada Orahovice za dio katastarske općine Orahovica

154 23.12.2009 Odluka o katastarskoj izmjeri na području Grada Orahovice za dio katastarske općine Orahovica

DRŽAVNA GEODETSKA UPRAVA

3788

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA ORAHOVICE ZA DIO KATASTARSKE OPĆINE ORAHOVICA

1. U svrhu izrade katastra nekretnina i obnove zemljišne knjige na području Grada Orahovice za dio katastarske općine Orahovica provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere tvrtka Geodetski zavod d.d., Split.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geodetski zavod d.d., Split ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemlještem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Grada Orahovice za dio katastarske općine Orahovica dužni su do 1. ožujka 2010. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području Grada Orahovice za dio katastarske općine Orahovica dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Virovitica – Ispostava Orahovica i tvrtka Geodetski zavod d.d., Split osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/09-04/04
Urbroj: 541-04-1/3-09-32
Zagreb, 14. prosinca 2009.

Ravnatelj
prof. dr. sc. Željko Bačić, v. r.

Odluka, NN 154/2009-3788
## Odluka o katastarskoj izmjeri na području Grada Našice za katastarsku općinu Vukojevci

### NN 154/2009 (23.12.2009.), Odluka o katastarskoj izmjeri na području Grada Našice za katastarsku općinu Vukojevci

154 23.12.2009 Odluka o katastarskoj izmjeri na području Grada Našice za katastarsku općinu Vukojevci

DRŽAVNA GEODETSKA UPRAVA

3789

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA NAŠICE ZA KATASTARSKU OPĆINU VUKOJEVCI

1. U svrhu izrade katastra nekretnina i obnove zemljišne knjige na području Grada Našice za katastarsku općinu Vukojevci provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere tvrtka Geoprojekt d.o.o., Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geoprojekt d.o.o., Zagreb ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemlještem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Grada Našice za katastarsku općinu Vukojevci dužni su do 1. travnja 2010. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području Grada Našice za katastarsku općinu Vukojevci dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Osijek – Ispostava Našice i tvrtka Geoprojekt d.o.o., Zagreb osigurat će stručnu pomoć u označavanju granica zemljišta osobama iz točki 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/09-04/19
Urbroj: 541-04-1/3-09-21
Zagreb, 14. prosinca 2009.

Ravnatelj
prof. dr. sc. Željko Bačić, v. r.

Odluka, NN 154/2009-3789
## Zaključak Hrvatske agencije za poštu i elektroničke komunikacije klasa: UP/I-344-08/09-01/49 od 23. studenoga 2009. godine

### NN 154/2009 (23.12.2009.), Zaključak Hrvatske agencije za poštu i elektroničke komunikacije klasa: UP/I-344-08/09-01/49 od 23. studenoga 2009. godine

154 23.12.2009 Zaključak Hrvatske agencije za poštu i elektroničke komunikacije klasa: UP/I-344-08/09-01/49 od 23. studenoga 2009. godine

HRVATSKA AGENCIJA ZA POŠTU I ELEKTRONIČKE KOMUNIKACIJE

3803

Na temelju članka 131. stavka 4. Zakona o općem upravnom postupku (»Narodne novine« br. 53/91 i 103/96; dalje u tekstu: ZUP) i članka 114. Zakona o elektroničkim komunikacijama (»Narodne novine« br. 73/08), nadzornik elektroničkih komunikacija donosi

ZAKLJUČAK

1. Obustavlja se postupak stručnog nadzora nad OSNOVNOM ŠKOLOM STJEPANA CVRKOVIĆA iz Starih Mikanovaca, Vladimira Nazora 18a, pokrenut radi uklanjanja nedostataka u radu radijske postaje – UKV odašiljača radne frekvencije 89,7 MHz, postavljene na školi u Starim Mikanovcima.

2. Ovaj zaključak objavit će se u »Narodnim novinama« i na internetskim stranicama Hrvatske agencije za poštu i elektroničke komunikacije.

Obrazloženje

Zaposlenici Odjela nadzora Hrvatske agencije za poštu i elektroničke komunikacije (dalje u tekstu: HAKOM) su 23. ožujka 2009. godine od 11.16 do 11.31 sati i 15. rujna 2009. godine od 10.04 do 10.19 sati, na području Starih Mikanovaca proveli mjerenje tehničkih značajki radijske postaje u vlasništvu Osnovne škole Stjepana Cvrkovića. Tom je prigodom utvrđeno nepridržavanje tehničkih uvjeta uporabe radijskih postaja – UKV odašiljača u radu na lokaciji Osnovne škole Stjepana Cvrkovića, i to nepropisne devijacije koja znatno prelazi dopuštenu najvišu vrijednost ± 75kHz.

O utvrđenom činjeničnom stanju sačinjen je Zapisnik o obavljenom stručnom nadzoru uporabe i kontrole radiofrekvencijskog spektra – navedene radijske postaje, koji je dostavljen Osnovnoj školi Stjepana Cvrkovića dopisom (klasa: 344-08/09-01/49, urbroj: 376-09-09-01) od 24. rujna 2009. godine. Nadzornik je zapisnikom naredio usklađivanje rada radijske postaje sa zahtjevima iz članka 7. stavka 8. i 9. »Pravilnika o tehničkim uvjetima i uvjetima uporabe radijskih postaja za odašiljanje radijskog programa u UKV području, s frekvencijskom modulacijom (UKV/FM)« (»Narodne novine« broj 37/96). Dana 20. listopada 2009. g. voditelj radiopostaje Osnovne škole Stjepana Cvrkovića, gospodin Vinko Gašparović, izvijestio je HAKOM da je postupio po zapisniku i uskladio rad radijske postaje sukladno tehničkim zahtjevima i normama iz Pravilnika.

Dana 20. studenoga 2009. godine zaposlenici Odsjeka stručnog nadzora HAKOM-a provjerili su da li je Osnovna škola Stjepana Cvrkovića postupila prema Zapisniku od 24. rujna 2009. godine. Na temelju mjerenja utvrđeno je da je predmetna škola postupila po zapisniku i uskladila rad radijske postaje sukladno tehničkim zahtjevima i normama.

Slijedom navedenog, nadzornik je obustavio postupak po ovom predmetu.

Klasa: UP/I-344-08/09-01/49
Urbroj: 376-09-09-03 AK
Osijek, 23. studenoga 2009.

Nadzornik
elektroničkih komunikacija
Anđelko Kopecki, dipl. ing. el., v. r.

Ostalo, NN 154/2009-3803
## Zaključak Hrvatske agencije za poštu i elektroničke komunikacije klasa: UP/I-344-08/09-01/47 od 23. studenoga 2009. godine

### NN 154/2009 (23.12.2009.), Zaključak Hrvatske agencije za poštu i elektroničke komunikacije klasa: UP/I-344-08/09-01/47 od 23. studenoga 2009. godine

154 23.12.2009 Zaključak Hrvatske agencije za poštu i elektroničke komunikacije klasa: UP/I-344-08/09-01/47 od 23. studenoga 2009. godine

HRVATSKA AGENCIJA ZA POŠTU I ELEKTRONIČKE KOMUNIKACIJE

3805

Na temelju članka 131. stavka 4. Zakona o općem upravnom postupku (»Narodne novine« br. 53/91 i 103/96; dalje u tekstu: ZUP) i članka 114. Zakona o elektroničkim komunikacijama (»Narodne novine« br. 73/08), nadzornik elektroničkih komunikacija donosi

ZAKLJUČAK

1. Obustavlja se postupak stručnog nadzora nad trgovačkim društvom RADIO ĐAKOVO d.o.o. iz Đakova, Bana Jelačića 6/V, pokrenut radi uklanjanja nedostataka u radu radijske postaje – UKV odašiljača radne frekvencije 100,2 MHz, postavljene na lokaciji Mandićevac.

2. Ovaj zaključak objavit će se u »Narodnim novinama« i na internetskim stranicama Hrvatske agencije za poštu i elektroničke komunikacije.

Obrazloženje

Zaposlenici Odjela nadzora Hrvatske agencije za poštu i elektroničke komunikacije (dalje u tekstu: HAKOM) su 13. svibnja 2009. godine od 11.47 do 12.03 sati i 15. rujna 2009. godine od 15.03 do 15.18 sati, na području Mandićevca proveli mjerenje tehničkih značajki radijske postaje u vlasništvu trgovačkog društva Radio Đakovo d.o.o. Tom je prigodom utvrđeno nepridržavanje tehničkih uvjeta uporabe radijskih postaja – UKV odašiljača u radu na lokaciji Mandićevac, i to nepropisne devijacije koja znatno prelazi dopuštenu najvišu vrijednost ± 75kHz.

O utvrđenom činjeničnom stanju sačinjen je Zapisnik o obavljenom stručnom nadzoru uporabe i kontrole radiofrekvencijskog spektra – navedene radijske postaje, koji je dostavljen trgovačkom društvu Radio Đakovo d.o.o. dopisom (klasa: 344-08/09-01/47, urbroj: 376-09-09-01) od 24. rujna 2009. godine. Nadzornik je zapisnikom naredio usklađivanje rada radijske postaje sa zahtjevima iz članka 7. stavka 8. i 9. »Pravilnika o tehničkim uvjetima i uvjetima uporabe radijskih postaja za odašiljanje radijskog programa u UKV području, s frekvencijskom modulacijom (UKV/FM)« (»Narodne novine« broj 37/96). Dana 20. listopada 2009. g. direktorica trgovačkog društva Radio Đakovo d.o.o., gospođa Mirjana Adrić, izvijestila je HAKOM da je postupila po zapisniku i uskladila rad radijske postaje sukladno tehničkim zahtjevima i normama iz Pravilnika.

Dana 17. studenoga 2009. godine zaposlenici Odsjeka stručnog nadzora HAKOM-a provjerili su je li trgovačko društvo Radio Đakovo d.o.o. postupilo prema Zapisniku od 24. rujna 2009. godine. Na temelju mjerenja utvrđeno je da je predmetno trgovačko društvo postupilo po zapisniku i uskladilo rad radijske postaje sukladno tehničkim zahtjevima i normama.

Slijedom navedenog, nadzornik je obustavio postupak po ovom predmetu.

Klasa: UP/I-344-08/09-01/47

Urbroj: 376-09-09-03 AK

Osijek, 23. studenoga 2009.

Nadzornik
elektroničkih komunikacija
Anđelko Kopecki, dipl. ing. el., v. r.

Ostalo, NN 154/2009-3805
## Zaključak Hrvatske agencije za poštu i elektroničke komunikacije klasa: UP/I-344-08/09-01/46 od 23. studenoga 2009. godine

### NN 154/2009 (23.12.2009.), Zaključak Hrvatske agencije za poštu i elektroničke komunikacije klasa: UP/I-344-08/09-01/46 od 23. studenoga 2009. godine

154 23.12.2009 Zaključak Hrvatske agencije za poštu i elektroničke komunikacije klasa: UP/I-344-08/09-01/46 od 23. studenoga 2009. godine

HRVATSKA AGENCIJA ZA POŠTU I ELEKTRONIČKE KOMUNIKACIJE

3806

Na temelju članka 131. stavka 4. Zakona o općem upravnom postupku (»Narodne novine« br. 53/91 i 103/96; dalje u tekstu: ZUP) i članka 114. Zakona o elektroničkim komunikacijama (»Narodne novine« br. 73/08), nadzornik elektroničkih komunikacija donosi

ZAKLJUČAK

1. Obustavlja se postupak stručnog nadzora nad trgovačkim društvom NOVI RADIO d.o.o. iz Đakova, Bana Jelačića 35, pokrenut radi uklanjanja nedostataka u radu radijske postaje – UKV odašiljača radne frekvencije 99,5 MHz, postavljene na lokaciji Mandićevac.

2. Ovaj zaključak objavit će se u »Narodnim novinama« i na internetskim stranicama Hrvatske agencije za poštu i elektroničke komunikacije.

Obrazloženje

Zaposlenici Odjela nadzora Hrvatske agencije za poštu i elektroničke komunikacije (dalje u tekstu: HAKOM) su 13. svibnja 2009. godine od 10.55 do 11.10 sati i 15. rujna 2009. godine od 16.09 do 16.24 sati, na području Mandićevca proveli mjerenje tehničkih značajki radijske postaje u vlasništvu trgovačkog društva Novi radio d.o.o. Tom je prigodom utvrđeno nepridržavanje tehničkih uvjeta uporabe radijskih postaja – UKV odašiljača u radu na lokaciji Mandićevac, i to nepropisne devijacije koja znatno prelazi dopuštenu najvišu vrijednost ± 75kHz.

O utvrđenom činjeničnom stanju sačinjen je Zapisnik o obavljenom stručnom nadzoru uporabe i kontrole radiofrekvencijskog spektra – navedene radijske postaje, koji je dostavljen trgovačkom društvu Novi radio d.o.o. dopisom (klasa: 344-08/09-01/46, urbroj: 376-09-09-01) od 24. rujna 2009. godine. Nadzornik je zapisnikom naredio usklađivanje rada radijske postaje sa zahtjevima iz članka 7. stavka 8. i 9. »Pravilnika o tehničkim uvjetima i uvjetima uporabe radijskih postaja za odašiljanje radijskog programa u UKV području, s frekvencijskom modulacijom (UKV/FM)« (»Narodne novine« broj 37/96). Dana 19. listopada 2009. g. direktor trgovačkog društva Novi radio d.o.o., gospodin Davor Matković, izvijestio je HAKOM da je postupio po zapisniku i uskladio rad radijske postaje sukladno tehničkim zahtjevima i normama iz Pravilnika.

Dana 17. studenoga 2009. godine zaposlenici Odsjeka stručnog nadzora HAKOM-a provjerili su je li trgovačko društvo Novi radio d.o.o. postupilo prema Zapisniku od 24. rujna 2009. godine. Na temelju mjerenja utvrđeno je da je predmetno trgovačko društvo postupilo po zapisniku i uskladilo rad radijske postaje sukladno tehničkim zahtjevima i normama.

Slijedom navedenog, nadzornik je obustavio postupak po ovom predmetu.

Klasa: UP/I-344-08/09-01/46

Urbroj: 376-09-09-03 AK

Osijek, 23. studenoga 2009.

Nadzornik
elektroničkih komunikacija
Anđelko Kopecki, dipl. ing. el., v. r.

Ostalo, NN 154/2009-3806
## Odluka o izmjeni Odluke o općinskim porezima Općine Popovača

### NN 154/2009 (23.12.2009.), Odluka o izmjeni Odluke o općinskim porezima Općine Popovača

OPĆINA POPOVAČA

3813

Na temelju članka 68. Zakona o lokalnoj i područnoj (regionalnoj) samoupravi (»Narodne novine« broj: 33/01., 60/01 – vjerodostojno tumačenje, 129/05., 109/07., 125/08 i 36/09), članaka 3. i 24. Zakona o financiranju lokalne i područne (regionalne) samouprave (»Narodne novine« broj: 117/93., 69/97., 33/00., 73/00., 127/00 i 59/01., 107/01, 150/02) i članka 17. Statuta Općine Popovača (»Službene novine Općine Popovača« broj: 4/09), Općinsko vijeće Općine Popovača na 6. sjednici održanoj 10. prosinca 2009. godine, donijelo je

ODLUKU

O IZMJENI ODLUKE O OPĆINSKIM POREZIMA OPĆINE POPOVAČA

Članak 1.

U Odluci o općinskim porezima Općine Popovača (»Službene novine Općine Popovača« broj: 7/01 i 1/02) članak 6. mijenja se i glasi:

»Prirez poreza na dohodak plaća se po stopi od 4%, a osnovica prireza porezu na dohodak je porez na dohodak.«

Članak 2.

Ova Odluka stupa na snagu danom objave, a primjena Odluke počinje 1. siječnja 2010. godine.

Članak 3.

Ova Odluka objavit će se u »Narodnim novina«, službenom listu RH i »Službenim novinama Općine Popovača«.

Klasa: 021-01/09-01/6
Urbroj: 2176/16-01-09-6
Popovača, 10. prosinca 2009.

Predsjednik
Općinskog vijeća
Ivan Pasanec, v. r.

Odluka, NN 154/2009-3813
## Odluka o prirezu poreza na dohodak Grada Zlatara

### NN 154/2009 (23.12.2009.), Odluka o prirezu poreza na dohodak Grada Zlatara

GRAD ZLATAR

3814

Na temelju članaka 30. i 30.a. Zakona o financiranju jedinica lokalne i područne (regionalne) samouprave (»Narodne novine« br. 117/93., 67/97., 33/00., 73/00., 127/00., 59/01., 107/01., 117/01., 150/02., 147/03., 132/06., 27/06. – Odluka Ustavnog suda Republike Hrvatske i 73/08.) i čl. 27. Statuta Grada Zlatara (»Službeni glasnik Krapinsko-zagorske županije« br. 8/94., 21/94., 21/96.. 4/01. i 6/01.) Gradsko vijeće Grada Zlatara na 4. sjednici 30. 11. 2009. donijelo je

ODLUKU

O PRIREZU POREZU NA DOHODAK

Članak 1.

Ovom se Odlukom o prirezu porezu na dohodak (u daljnjem tekstu: Odluka) utvrđuje obveza plaćanja prireza na dohodak, stopa, osnovica te način obračuna i plaćanja prireza poreza na dohodak koji je vlastiti prihod Grada Zlatara.

Članak 2.

Prirez porezu na dohodak plaća se po stopi od 10%.

Osnovica prireza poreza na dohodak je porez na dohodak utvrđen Zakonom o porezu na dohodak.

Članak 3.

Obveznik prireza porezu na dohodak je fizička osoba koja ostvaruje dohodak i obveznik je poreza na dohodak prema Zakonu o porezu na dohodak.

Prirez porezu na dohodak plaćaju svi obveznici poreza na dohodak koji imaju prebivalište ili uobičajeno boravište na području Grada Zlatara.

Članak 4.

Prirez porezu na dohodak uplaćuje se na propisani uplatni račun Grada Zlatara istodobno s isplatom dohotka.

Poslove u vezi s utvrđivanjem i naplatom prireza porezu na dohodak obavlja nadležna Porezna uprava.

Članak 5.

Ova Odluka stupa na snagu osmog dana od dana objave u »Narodnim novinama«, a primjenjuje se od 1. siječnja 2010. godine.

Odluka će se objaviti i u »Službenom glasniku Krapinsko-zagorske županije«.

Klasa: 410-01/09-01/01
Urbroj: 2211/01-01-09-2
Zlatar, 30. studenoga 2009.

Predsjednik
Gradskog vijeća
Josip Pavlinić, v. r.

Odluka, NN 154/2009-3814
## Uredba o dopuni Uredbe o određivanju osoba ovlaštenih za pokretanje postupka u svrhu kolektivne zaštite trgovaca od nedopuštenog oglašavanja

### NN 155/2009 (28.12.2009.), Uredba o dopuni Uredbe o određivanju osoba ovlaštenih za pokretanje postupka u svrhu kolektivne zaštite trgovaca od nedopuštenog oglašavanja

155 28.12.2009 Uredba o dopuni Uredbe o određivanju osoba ovlaštenih za pokretanje postupka u svrhu kolektivne zaštite trgovaca od nedopuštenog oglašavanja

VLADA REPUBLIKE HRVATSKE

3821

Na temelju članka 9. stavka 1. Zakona o nedopuštenom oglašavanju (»Narodne novine«, broj 43/2009), Vlada Republike Hrvatske je na sjednici održanoj 17. prosinca 2009. godine donijela

UREDBU

O DOPUNI UREDBE O ODREĐIVANJU OSOBA OVLAŠTENIH ZA POKRETANJE POSTUPKA U SVRHU KOLEKTIVNE ZAŠTITE TRGOVACA OD NEDOPUŠTENOG OGLAŠAVANJA

Članak 1.

U Uredbi o određivanju osoba ovlaštenih za pokretanje postupka u svrhu kolektivne zaštite trgovaca od nedopuštenog oglašavanja (»Narodne novine«, broj 88/2009) u članku 2. stavku 1. iza točke 4. dodaje se točka 5. koja glasi:

»5. Hrvatska udruga poslodavaca.«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 330-01/09-01/11

Urbroj: 5030116-09-3

Zagreb, 17. prosinca 2009.

Predsjednica
Jadranka Kosor, dipl. iur., v. r.

Uredba, NN 155/2009-3821
## Uredba o izmjeni Uredbe o naknadama za poticanje proizvodnje električne energije iz obnovljivih izvora energije i kogeneracije

### NN 155/2009 (28.12.2009.), Uredba o izmjeni Uredbe o naknadama za poticanje proizvodnje električne energije iz obnovljivih izvora energije i kogeneracije

155 28.12.2009 Uredba o izmjeni Uredbe o naknadama za poticanje proizvodnje električne energije iz obnovljivih izvora energije i kogeneracije

VLADA REPUBLIKE HRVATSKE

3822

Na temelju članka 28. stavka 5. Zakona o energiji (»Narodne novine«, br. 68/2001, 177/2004, 76/2007 i 152/2008), Vlada Republike Hrvatske je na sjednici održanoj 23. prosinca 2009. godine donijela

UREDBU

O IZMJENI UREDBE O NAKNADAMA ZA POTICANJE PROIZVODNJE ELEKTRIČNE ENERGIJE IZ OBNOVLJIVIH IZVORA ENERGIJE I KOGENERACIJE

Članak 1.

U Uredbi o naknadama za poticanje proizvodnje električne energije iz obnovljivih izvora energije i kogeneracije (»Narodne novine«, br. 33/2007, 133/2007 i 155/2008) u članku 6. stavku 2. podstavak 3. mijenja se i glasi:

»– za 2010. godinu: 0,005 kn/kWh.«.

Članak 2.

Ova Uredba stupa na snagu danom objave u »Narodnim novinama«.

Klasa: 310-02/09-01/04

Urbroj: 5030116-09-1

Zagreb, 23. prosinca 2009.

Predsjednica
Jadranka Kosor, dipl. iur., v. r.

Uredba, NN 155/2009-3822
## Uredba o dopuni Zakona o plaćama sudaca i drugih pravosudnih dužnosnika

### NN 155/2009 (28.12.2009.), Uredba o dopuni Zakona o plaćama sudaca i drugih pravosudnih dužnosnika

155 28.12.2009 Uredba o dopuni Zakona o plaćama sudaca i drugih pravosudnih dužnosnika

VLADA REPUBLIKE HRVATSKE

3823

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 121/2009), Vlada Republike Hrvatske je na sjednici održanoj 23. prosinca 2009. godine donijela

UREDBU

O DOPUNI ZAKONA O PLAĆAMA SUDACA I DRUGIH PRAVOSUDNIH DUŽNOSNIKA

Članak 1.

Odredbe članka 5. Zakona o plaćama sudaca i drugih pravosudnih dužnosnika (»Narodne novine«, br. 10/99, 25/2000, 30/2001, 59/2001, 114/2001, 116/2001, 64/2002, 153/2002, 154/2002, 17/2004, 8/2006, 142/2006, 34/2007, 146/2008, 155/2008 i 39/2009) neće se primjenjivati u 2010. godini.

Članak 2.

Ova Uredba stupa na snagu danom objave u »Narodnim novinama«.

Klasa: 120-02/09-01/08

Urbroj: 5030109-09-2

Zagreb, 23. prosinca 2009.

Predsjednica
Jadranka Kosor, dipl. iur., v. r.

Uredba, NN 155/2009-3823
## Odluka o neprihvaćanju ponuda pristiglih na javno prikupljanje ponuda za dodjelu koncesije za gospodarsko korištenje luke posebne namjene - brodogradilište na dijelu k.o. Solin, predio Brodoremontno brodogradilište Vranjic

### NN 155/2009 (28.12.2009.), Odluka o neprihvaćanju ponuda pristiglih na javno prikupljanje ponuda za dodjelu koncesije za gospodarsko korištenje luke posebne namjene - brodogradilište na dijelu k.o. Solin, predio Brodoremontno brodogradilište Vranjic

VLADA REPUBLIKE HRVATSKE

3826

Na temelju članka 18. stavka 1., a u vezi s člankom 80. stavkom 4. točkom 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 23. prosinca 2009. godine donijela

ODLUKU

O NEPRIHVAĆANJU PONUDA PRISTIGLIH NA JAVNO PRIKUPLJANJE PONUDA ZA DODJELU KONCESIJE ZA GOSPODARSKO KORIŠTENJE LUKE POSEBNE NAMJENE – BRODOGRADILIŠTA NA DIJELU k.o. SOLIN, PREDIO BRODOREMONTNO BRODOGRADILIŠTE VRANJIC

I.

Vlada Republike Hrvatske ne prihvaća ponude pristigle na poziv za javno prikupljanja ponuda za dodjelu koncesije za gospodarsko korištenje luke posebne namjene – brodogradilišta na dijelu k.o. Solin, predio Brodoremontno brodogradilište Vranjic (»Narodne novine«, broj 38/2009), jer ne ispunjavaju uvjete iz članka 23. stavka 1. točaka 1. i 2. Zakona o pomorskom dobru i morskim lukama.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/08-02/01
Urbroj: 5030116-09-3
Zagreb, 23. prosinca 2009.

Predsjednica
Jadranka Kosor, dipl. iur., v. r.

Odluka, NN 155/2009-3826
## Odluka o iznosu naknade za financiranje rada Hrvatske agencije za obvezne zalihe nafte i naftnih derivata i obveznih zaliha nafte i naftnih derivata za 2010. godinu

### NN 155/2009 (28.12.2009.), Odluka o iznosu naknade za financiranje rada Hrvatske agencije za obvezne zalihe nafte i naftnih derivata i obveznih zaliha nafte i naftnih derivata za 2010. godinu

155 28.12.2009 Odluka o iznosu naknade za financiranje rada Hrvatske agencije za obvezne zalihe nafte i naftnih derivata i obveznih zaliha nafte i naftnih derivata za 2010. godinu

VLADA REPUBLIKE HRVATSKE

3828

Na temelju članka 7. stavka 5. Zakona o tržištu nafte i naftnih derivata (»Narodne novine«, broj 57/2006), Vlada Republike Hrvatske je na sjednici održanoj 23. prosinca 2009. godine donijela

ODLUKU

O IZNOSU NAKNADE ZA FINANCIRANJE RADA HRVATSKE AGENCIJE ZA OBVEZNE ZALIHE NAFTE I NAFTNIH DERIVATA I OBVEZNIH ZALIHA NAFTE I NAFTNIH DERIVATA ZA 2010. GODINU

I.

Utvrđuje se naknada za financiranje rada Hrvatske agencije za obvezne zalihe nafte i naftnih derivata i obveznih zaliha nafte i naftnih derivata za 2010. godinu, u iznosima kako slijedi:

– 200,00 kuna po toni naftnih derivata iz članka 12. stavka 1. točke I. Zakona o tržištu nafte i naftnih derivata (u daljnjem tekstu: Zakon), koji se stavljaju u promet na domaće tržište u razdoblju od 1. siječnja 2010. do 31. prosinca 2010. godine;

– 300,00 kuna po toni naftnih derivata iz članka 12. stavka 1. točke II. Zakona, osim goriva za mlazne motore, koji se stavljaju u promet na domaće tržište u razdoblju od 1. siječnja 2010. do 31. prosinca 2010. godine;

– 50,00 kuna po toni naftnih derivata iz članka 12. stavka 1. točke III. Zakona, uključujući i gorivo za mlazne motore, koji se stavljaju u promet na domaće tržište u razdoblju od 1. siječnja 2010. do 31. prosinca 2010. godine.

II.

Ova Odluka stupa na snagu 1. siječnja 2010. godine, a objavit će se u »Narodnim novinama«.

Klasa: 310-05/09-02/06

Urbroj: 5030116-09-1

Zagreb, 23. prosinca 2009.

Predsjednica
Jadranka Kosor, dipl. iur., v. r.

Odluka, NN 155/2009-3828
## PRAVILNIK O TEHNIČKIM UVJETIMA ZA ELEKTRONIČKU KOMUNIKACIJSKU MREŽU POSLOVNIH I STAMBENIH ZGRADA

### NN 155/2009 (28.12.2009.), PRAVILNIK O TEHNIČKIM UVJETIMA ZA ELEKTRONIČKU KOMUNIKACIJSKU MREŽU POSLOVNIH I STAMBENIH ZGRADA

HRVATSKA AGENCIJA ZA POŠTU I ELEKTRONIČKE KOMUNIAKCIJE

3833

Na temelju članka 12. stavka 1. i članka 24. stavka 8. Zakona o elektroničkim komunikacijama (»Narodne novine« br. 73/2008) Vijeće Hrvatske agencije za poštu i elektroničke komunikacije donosi

PRAVILNIK

[O TEHNIČKIM UVJETIMA ZA ELEKTRONIČKU KOMUNIKACIJSKU MREŽU POSLOVNIH I STAMBENIH ZGRADA](dodatni/406017.pdf)

Predsjednik Vijeća
Miljenko Krvišek, dipl. ing. el.

Pravilnik, NN 155/2009-3833
## Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju se izmjene Prospekta ZB Aktiv otvorenog investicijskog fonda s javnom ponudom

### NN 155/2009 (28.12.2009.), Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju se izmjene Prospekta ZB Aktiv otvorenog investicijskog fonda s javnom ponudom

155 28.12.2009 Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju se izmjene Prospekta ZB Aktiv otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

3837

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 105. stavak 1. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima ZB Invest d.o.o., Zagreb, Ivana Lučića 2/A, u predmetu odobrenja izmjena Prospekta ZB Aktiv otvorenog investicijskog fonda s javnom ponudom, na temelju odluke Uprave na sjednici održanoj 17. prosinca 2009. godine donosi

RJEŠENJE

1. Društvu za upravljanje investicijskim fondovima ZB Invest d.o.o., Zagreb, Ivana Lučića 2/A, odobravaju se izmjene Prospekta ZB Aktiv otvorenog investicijskog fonda s javnom ponudom.

2. Društvo za upravljanje investicijskim fondovima ZB Invest d.o.o., Zagreb, Ivana Lučića 2/A, obvezno je objaviti Prospekt ZB Aktiv otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I-451-04/09-09/64

Urbroj: 326-113-09-3

Zagreb, 17. prosinca 2009.

Član Uprave
Ivan Vrljić, v. r.

Rješenje, NN 155/2009-3837
## Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju se izmjene Prospekta ZB Private East otvorenog investicijskog fonda s privatnom ponudom

### NN 155/2009 (28.12.2009.), Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju se izmjene Prospekta ZB Private East otvorenog investicijskog fonda s privatnom ponudom

155 28.12.2009 Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju se izmjene Prospekta ZB Private East otvorenog investicijskog fonda s privatnom ponudom

HRVATSKA AGENCIJA ZA NADZOR FINANCIJSKIH USLUGA

3838

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) članka 142. stavak 1. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima ZB Invest d.o.o., Zagreb, Ivana Lučića 2/A, u predmetu odobrenja izmjena Prospekta ZB Private East otvorenog investicijskog fonda s privatnom ponudom, na temelju odluke Uprave na sjednici održanoj 17. prosinca 2009. godine donosi

RJEŠENJE

1. Društvu za upravljanje investicijskim fondovima ZB Invest d.o.o., Zagreb, Ivana Lučića 2/A, odobravaju se izmjene Prospekta ZB Private East otvorenog investicijskog fonda s privatnom ponudom.

2. Društvo za upravljanje ZB Invest d.o.o., Zagreb, Ivana Lučića 2a, dužno je dostaviti izmjene Prospekta ZB Private East kvalificiranim ulagateljima u fondu.

3. Izreka ovog rješenja objavit će se u »Narodnim novinama«.

Klasa: UP/I-451-04/09-09/63

Urbroj: 326-113-09-3

Zagreb, 17. prosinca 2009.

Član Uprave
Ivan Vrljić, v. r.

Rješenje, NN 155/2009-3838
## Rješenje kojim se društvu u za upravljanje investicijskim fondovima ZB Invest d.o.o., Zagreb, odobravaju se izmjene Prospekta ZB Trend otvorenog investicijskog fonda s javnom ponudom

### NN 155/2009 (28.12.2009.), Rješenje kojim se društvu u za upravljanje investicijskim fondovima ZB Invest d.o.o., Zagreb, odobravaju se izmjene Prospekta ZB Trend otvorenog investicijskog fonda s javnom ponudom

155 28.12.2009 Rješenje kojim se društvu u za upravljanje investicijskim fondovima ZB Invest d.o.o., Zagreb, odobravaju se izmjene Prospekta ZB Trend otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

3839

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 105. stavak 1. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima ZB Invest d.o.o., Zagreb, Ivana Lučića 2/A, u predmetu odobrenja izmjena Prospekta ZB Trend otvorenog investicijskog fonda s javnom ponudom, na temelju odluke Uprave na sjednici održanoj 17. prosinca 2009. godine donosi

RJEŠENJE

1. Društvu za upravljanje investicijskim fondovima ZB Invest d.o.o., Zagreb, Ivana Lučića 2/A, odobravaju se izmjene Prospekta ZB Trend otvorenog investicijskog fonda s javnom ponudom.

2. Društvo za upravljanje investicijskim fondovima ZB Invest d.o.o., Zagreb, Ivana Lučića 2/A, obvezno je objaviti Prospekt ZB Trend otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I-451-04/09-09/66

Urbroj: 326-113-09-3

Zagreb, 17. prosinca 2009.

Član Uprave
Ivan Vrljić, v. r.

Rješenje, NN 155/2009-3839
## Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju izmjene Prospekta ZB Euroaktiv otvorenog investicijskog fonda s javnom ponudom

### NN 155/2009 (28.12.2009.), Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju izmjene Prospekta ZB Euroaktiv otvorenog investicijskog fonda s javnom ponudom

155 28.12.2009 Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju izmjene Prospekta ZB Euroaktiv otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

3840

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 105. stavak 1. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima ZB Invest d.o.o., Zagreb, Ivana Lučića 2/A, u predmetu odobrenja izmjena Prospekta ZB Euroaktiv otvorenog investicijskog fonda s javnom ponudom, na temelju odluke Uprave na sjednici održanoj 17. prosinca 2009. godine donosi

RJEŠENJE

1. Društvu za upravljanje investicijskim fondovima ZB Invest d.o.o., Zagreb, Ivana Lučića 2/A, odobravaju se izmjene Prospekta ZB Euroaktiv otvorenog investicijskog fonda s javnom ponudom.

2. Društvo za upravljanje investicijskim fondovima ZB Invest d.o.o., Zagreb, Ivana Lučića 2/A, obvezno je objaviti Prospekt ZB Euroaktiv otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I-451-04/09-09/65

Urbroj: 326-113-09-3

Zagreb, 17. prosinca 2009.

Član Uprave
Ivan Vrljić, v. r.

Rješenje, NN 155/2009-3840
## Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju izmjene Prospekta ZB Bond otvorenog investicijskog fonda s javnom ponudom

### NN 155/2009 (28.12.2009.), Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju izmjene Prospekta ZB Bond otvorenog investicijskog fonda s javnom ponudom

155 28.12.2009 Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju izmjene Prospekta ZB Bond otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

3841

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 105. stavak 1. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima ZB Invest d.o.o., Zagreb, Ivana Lučića 2/A, u predmetu odobrenja izmjena Prospekta ZB Bond otvorenog investicijskog fonda s javnom ponudom, na temelju odluke Uprave na sjednici održanoj 17. prosinca 2009. godine donosi

RJEŠENJE

1. Društvu za upravljanje investicijskim fondovima ZB Invest d.o.o., Zagreb, Ivana Lučića 2/A, odobravaju se izmjene Prospekta ZB Bond otvorenog investicijskog fonda s javnom ponudom.

2. Društvo za upravljanje investicijskim fondovima ZB Invest d.o.o., Zagreb, Ivana Lučića 2/A, obvezno je objaviti Prospekt ZB Bond otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I-451-04/09-09/68

Urbroj: 326-113-09-3

Zagreb, 17. prosinca 2009.

Član Uprave
Ivan Vrljić, v. r.

Rješenje, NN 155/2009-3841